Data was extracted from:https://www.infomed.co.il/drugs/albendazole/

המומחים של
Info
med
מסבירים:
אלבנדאזול היא תרופה נוגדת תולעים המשמשת לטיפול במיגוון של זיהומים הנגרמים על-ידי תולעים, בעיקר: אכינוקוקוזיס, זיהום הנגרם ע"י תולעת סרט, המתבטא בנוכחות ציסטות בכבד, בריאות או במוח וציסטיצרקוזיס, הנגרם ע"י תולעת סרט שמקורה מחזירים, הפוגע בין היתר במוח. כמו כן, היא משמשת לטיפול בזיהומים נוספים הנגרמים ע"י תולעת הקרס, תולעת שוט (טריכוריס) ותולעת סיכה. פרוטוקול טיפולי מקובל באלבנדאזול הוא במחזור נטילה של 4 שבועות שלאחריהן שבועיים הפוגה, כאשר נטילת התרופה נמשכת לרוב כ-3 מחזורים. תופעות הלוואי של אלבנדאזול כוללות: כאב בטן, בחילה, הקאה, כאב ראש, סחרחורת ונשירת שיער זמנית.
מידע על התרופה
אופן נטילת התרופה
טבליות. מותר לחצות/לכתוש/ללעוס.
תדירות וזמן נטילה
פעמיים ביום, כאשר משך הטיפול נקבע בהתאם לסוג הזיהום ומידת חומרתו. פרוטוקול טיפולי מקובל הוא במחזור נטילה של 4 שבועות שלאחריהן שבועיים הפוגה, כאשר יש ליטול התרופה ל-3 מחזורים.
טווח המינון
טווח המינון למבוגרים - 400-800 מ"ג ביום, בחלוקה ל-2 מנות. המינון המדויק ומשך הטיפול נקבע בהתאם לסוג הזיהום ומידת חומרתו. המינון לילדים - 5-15 מ"ג עבור כל ק"ג משקל גוף.
תחילת ההשפעה
תוך מספר שעות.
משך ההשפעה
תוך מספר שעות.
מנה שנשכחה
במקרה ונשכחה מנה יש לקחתה מיד כשנזכרים, אלא אם הגיע הזמן לנטילת המנה הבאה ואז יש לדלג על זו שנשכחה ולהמשיך כרגיל.
הפסקת התרופה
במקרה של תפקודי כבד לא תקינים יש להפסיק נטילת התרופה עד להתייצבות תפקוד הכבד.
מינון עודף
תסמיני מינון עודף אינם ידועים, אך במידה ויש חשש למינון עודף יש לפנות לקבלת עזרה רפואית.
אחסון
מתחת ל-25 מעלות צלזיוס.
אזהרות
תזונה
יש ליטול התרופה עם האוכל.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
מומלץ להימנע מנהיגה, כיוון שהתרופה עלולה לגרום לסחרחורת.
הריון
אין להשתמש במהלך הריון ובעת תכנונו. מומלץ שימוש יעיל באמצעי מניעה כחודש לאחר הפסקת הטיפול בתרופה.
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא. אין להשתמש.
תינוקות וילדים
התרופה אינה מיועדת לילדים מתחת לגיל 6.
קשישים
ניסיון מוגבל עם מבוגרים מעל 65. יש לטפל בזהירות, בייחוד עבור מבוגרים עם ליקוי בתפקוד הכבד.
דווח לרופא במקרה של
מחלת כבד
תגובה אלרגית לתרופה זו
הריון
הנקה
חום גבוה
זיהום כלשהו
אנמיה
דיכוי חיסוני
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי כוללות: כאב בטן, בחילה, הקאה, כאב ראש, סחרחורת ונשירת שיער זמנית. כמו כן תיתכן פגיעה בתפקודי הכבד המתבטאת בעליה באנזימי הכבד בדם. תופעה נוספת היא פגיעה בייצור תאי הדם הלבנים וכתוצאה חשיפה לזיהומים, כאשר התסמינים המלווים מצב זה כוללים: דימומים, חולשה, חום, כאב גרון ותסמינים דמויי שפעת.
פרטי תגובה עם תרופות אחרות
[סימטידין]: עלול לגרום לעלייה בריכוז אלבנדאזול בדם. [דקסאמתאזון, פראזיקואנטל]: תרופות אלו מגבירות את ההשפעה של אלבנדאזול והסיכון לתופעות הלוואי שלו גובר. [קלוזאפין]: בשילוב עם אלבנדאזול הסיכון לדיכוי ייצור תאי הדם הלבנים גובר וכתוצאה מכך גובר הסיכון לזיהומים.
השפעת שימוש ממושך
בשימוש ארוך טווח בתרופה זו יש לבצע פעם בשבועיים ספירת דם ובדיקת תפקודי כבד.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא